Bejaarde op plaas doodgeskietArgieffoto Lt. Livhuhani Hani, woordvoerder van die polisie, het gesê die man en sy vrou huur ŉ huis op die plaas. Die vrou het glo Woensdagaand deur die huis se venster geloer en ŉ indringer gesien. “Die man het na buite gegaan om uit te vind wat aangaan en is in die bolyf geskiet. Hy is op die toneel dood,” het Hani gesê. “Niemand anders is beseer nie en niks is gesteel nie. Die motief vir die moord is nog nie bekend nie.” Hani het gesê niemand is nog in hegtenis geneem in verband met die voorval nie.